Ing website resmi TPI, diterangké yèn TPI ya iku Televisi Paling Indonésia, jumbuh karo misiné kang anyar, TPI nyiaraké acara-acara khas Indonésia kayata acara sinetron lokal lan musik dangdut.[1] TPI tau éntuk penghargaan awit wis suwé nyiaraké acara kuis dangdut kang sepisanan ing Indonésia ya iku Kuis Dangdut.[1] Kuis iki dipandu déné Jaja Miharja lan Dorce Gamalama.[1] Ing Festival Sinetron Indonésia 1997, serial "Mat Angin" (Deddy Mizwar) kang ditayangaké TPI éntuk 11 penghargaan, ditambah karo 5 penghargaan manéh ing taun candhaké.[1] Saliyané iku ana uga acara paling favorit ing Indonésia ya iku Santapan Nusantara kang dipandu karo Enita Sriyana, pakar kuliner.[1]